Åsmund Aukrust

Åsmund Grøver Aukrust (født 1985) er en norsk politiker (Ap) som fra 4. februar 2025 er utviklingsminister i Jonas Gahr Støres regjering. Han var fra 2010 til 2014 nestleder i AUF og en av flere visepresidenter i International Union of Socialist Youth. Siden 2013 er han valgt inn på Stortinget for Akershus.

 Tidlig liv og utdannelse 
Aukrust ble født 28. februar 1985 i Bærum. Han har en bachelorgrad i sosiologi ved Universitetet i Oslo.

 Politisk karriere 
Aukrust har vært medlem av Bærum kommunestyrePresentasjon av kandidater  Akershus Arbeiderparti, hentet 5. november 2012. "Åsmund Aukrust, AUF/Bærum (27): Nestleder i AUF. Han har tidligere vært leder av AUF i Akershus og har sittet i AUF sentralstyre siden 2006 og vært nestleder siden 2010. Han sitter også på fylkestinget og i fylkesutvalget i Akershus, og er Arbeiderpartiets fraksjonsleder i hovedutvalget for utdanning. Aukrust har tidligere sittet i kommunestyret i Bærum, og høsten 2011 jobbet han som politisk rådgiver for kulturminister Anniken Huitfeldt." og ble valgt inn i Fylkestinget i Akershus i 2005. I 2009 ble han varamedlem til Stortinget.

Han ble valgt til nestleder i AUF i oktober 2010. Han stilte opprinnelig som lederkandidat, men tapte knepent mot Eskil Pedersen. I april 2011 ble Aukrust valgt som en av visepresidentene i International Union of Socialist Youth hvor han er koordinator for dialog mellom EU og araberstater.Presidium  iusy.org, hentet 5. november 2012 Han ble medlem av rådet til Nei til EU i 2013.

Aukrust var til stede som leiransvarlig på AUFs sommerleir på Utøya under terrorangrepet 22. juli 2011. Han ble evakuert fra øya etter at politiet kom dit.

Aukrust var engasjert som politisk rådgiver for kulturminister Anniken Huitfeldt fra 1. november til 31. desember 2011.

 Stortingskomiteer 
 2021–2025: 1. nestleder av Utenriks- og forsvarskomiteen
 2013–2021: Medlem av Energi- og miljøkomiteen

 Referanser 

 Eksterne lenker 


  «Utøya-deltager kulturministerens rådgiver», fra Asker og Bærum Budstikke, 31. oktober 2011

Kategori:Stortingsrepresentanter fra Ap
Kategori:Stortingsrepresentanter for Akershus
Kategori:Stortingsrepresentanter 2013–2017
Kategori:Politiske rådgivere fra Arbeiderpartiet
Kategori:Ap-politikere i Akershus
Kategori:Lokalpolitikere i Bærum
Kategori:AUFs ledelse
Kategori:Personer fra Bærum kommune
Kategori:Stortingsrepresentanter 2017–2021
Kategori:Overlevende etter massedrapene på Utøya i 2011
Kategori:Stortingsrepresentanter 2021–2025